Vier sterf in Mpumalanga-botsingArgieffoto: Netcare 911 Chris Botha, woordvoerder van Netcare 911, het gesê die botsing het omstreeks 18:00 Saterdagaand op die R573 in Kwamhlanga plaasgevind. Volgens Botha het wrakstukke oor die pad gestrooi gelê en was van die passasiers steeds in die voertuie, terwyl ander langs die pad gesit het. Vier mense is op die toneel dood verklaar. Vyf mense is kritiek beseer terwyl 20 mense ernstige beserings opgedoen het. Die beseerdes is op die toneel behandel voordat hulle na nabygeleë hospitale vervoer is vir verdere mediese sorg. Die oorsaak van die ongeluk word ondersoek.